#### Anexa nr. 1

la Hotărîrea Guvernului nr.493

din 4 iulie 2013

**PROGRAMUL**

**pe termen mediu de elaborare a planurilor urbanistice**

**la nivel de localităţi pe anii 2013-2016**

1. **Introducere**
2. Programul pe termen mediu de elaborare a planurilor urbanistice la nivel de localităţi pe anii 2013-2016 (în continuare – Programul) este un document de planificare strategică a politicilor privind dezvoltarea durabilă a Republicii Moldova şi stabileşte obiectivele pe termen mediu ce necesită a fi realizate în vederea implementării politicii de stat în domeniul planificării urbanistice şi a impactului nerealizării acesteia.
3. Prezentul Program descrie situaţia curentă în domeniu şi defineşte obiectivele, acţiunile şi măsurile necesare, cu stabilirea unor responsabilităţi clare pentru toţi actorii implicaţi în activităţile urbanistice.
4. Activităţile propuse spre realizare pentru autorităţile administraţiei publice locale sînt cu caracter recomandabil.
5. **Identificarea problemei**
6. În conformitate cu datele prezentate de către autorităţile administraţiei publice locale s-a stabilit că, la moment, 19 localităţi din 57 de localităţi urbane dispun de documentaţie de urbanism elaborată sau în curs de elaborare, ceea ce constituie 33 % din toate localităţile urbane. Din 1614 localităţi rurale, documentaţia de urbanism este elaborată şi adaptată la condiţiile socio-economice noi sau se află în curs de elaborare pentru 17 localităţi, ceea ce constituie 1 % din toate localităţile rurale. În perioada anilor 1952-1991 cca 99% din localităţile rurale şi 100% din localităţile urbane au fost asigurate cu planuri urbanistice generale.

La moment, situaţia de asigurare a localităţilor Republicii Moldova cu planuri urbanistice generale actualizate, precum şi efectele acesteia, poate fi apreciată ca una critică.

Edificarea construcţiilor se execută în baza certificatului de urbanism şi autorizaţiei de construire, care se eliberează în temeiul şi cu respectarea documentaţiei de urbanism şi amenajare a teritoriului, aprobată conform legislaţiei în vigoare.

1. Localităţile urbane din ţară deţin calităţi culturale şi arhitecturale unice, forţe puternice de incluziune socială şi posibilităţi excepţionale de dezvoltare economică. Oraşele reprezintă centre de cunoaştere şi surse de creştere şi inovaţie. În acelaşi timp, acestea suferă de probleme demografice, inegalitate socială, de excluderea socială a unor categorii specifice de populaţie, de lipsă de locuinţe adecvate şi accesibile ca preţ şi de probleme de mediu. Pe termen lung, oraşele nu-şi vor putea îndeplini funcţia de motoare ale progresului social şi ale creşterii economice dacă nu va fi menţinut echilibrul social în interiorul oraşelor şi între oraşe, păstrînd diversitatea culturală şi stabilind standarde de calitate ridicate în domenii precum designul urban, arhitectura şi mediul.
2. Una din sarcinile de bază privind planificarea urbană constă în necesitatea coordonării intenţiilor, în alocarea de mijloace financiare pentru dezvoltarea urbană prin construcţia obiectivelor. Aceste obiective, fiind optimale şi eficiente, la rîndul lor pot intra în contradicţie cu direcţiile generale de dezvoltare ale localităţilor urbane. Conform tendinţelor internaţionale, oraşul nu poate fi considerat numai ca un spaţiu teritorial pe care se amplasează diferite obiective cu infrastructura inginerească, dar constituie o valoare imobiliară care, în urma folosirii raţionale, trebuie să aducă venit în bugetele locale.
3. Planurile urbanistice la nivel de localităţi vor prevedea, la autorizarea construirii reţelelor inginereşti (tehnico-edilitare), cerinţe speciale cu privire la posibilitatea amplasării în spaţiul reţelelor inginereşti a reţelelor de comunicaţii electronice sau a elementelor de infrastructură asociată a acestora.
4. Dezvoltarea localităţilor trebuie să se bazeze pe principiul dezvoltării durabile, care este un criteriu coordonator al activităţii de urbanism, conform căruia, satisfacerea necesităţilor generaţiilor actuale trebuie să asigure o evoluţie care nu va compromite libertatea generaţiilor viitoare privind deciziile referitoare la existenţă şi dezvoltare. Principiul asigurării dezvoltării durabile a întregului sistem de aşezări umane pe teritoriul Republicii Moldova este un criteriu coordonator unic al construcţiei urbane şi amenajării teritoriului şi ar trebui să se regăsească în practica planificării şi dezvoltării municipiilor şi oraşelor.
5. În conformitate cu art. 35 al Legii nr. 835-XIII din 17 mai 1996 privind principiile urbanismului şi amenajării teritoriului, gestionarea teritoriului şi a localităţilor reprezintă ansamblul acţiunilor de organizare, conservare şi dezvoltare a acestora, orientate spre realizarea unei stări fizice şi funcţionale a cadrului natural şi a cadrului construit, care să corespundă necesitaţilor colectivităţilor umane, în concordanţă cu interesul public şi potrivit prevederilor documentaţiei de urbanism şi amenajare a teritoriului aprobate.

Responsabili  pentru elaborarea şi aprobarea planurilor locale de amenajare a teritoriului, planurilor  urbanistice şi regulamentelor de urbanism sînt autorităţile administraţiei publice locale interesate.

1. La momentul actual procedura de elaborare, avizare, expertizare şi aprobare a documentaţiei de urbanism este una complicată şi dificilă, care generează un şir de consecinţe, precum:
2. dificultăţi în evidenţa strictă şi operativă a teritoriilor, imobilelor, reţelelor edilitare, de transport şi comunicaţii;
3. agravarea situaţiei urbanistice şi de mediu;
4. adoptarea unor decizii inoportune privind valorificarea terenurilor, construirea, reutilarea, modernizarea şi reprofilarea întreprinderilor, utilizarea resurselor naturale;
5. degradarea celor mai importante sisteme de transport şi comunicaţii;
6. deteriorarea patrimoniului natural şi construit;
7. extinderea practicii construcţiilor neautorizate;
8. lipsa politicilor sectoriale teritoriale şi, ca urmare, necunoaşterea priorităţilor şi căilor  de eliminare a disfuncţionalităţilor.

Astfel, este necesară revederea procedurilor, pentru simplificarea şi elaborarea documentaţiei de urbanism conform metodologiei moderne în domeniu, ceea ce este indispensabil în condiţiile dezvoltării relaţiilor de integrare în spaţiul european.

1. Documentaţia de urbanism, întocmită conform principiilor planificării şi dirijării centralizate, dezvoltării extensive a teritoriilor, a devenit învechită, ineficientă şi inaplicabilă în condiţiile promovării noilor relaţii socioeconomice.
2. Actualmente, în condiţiile cînd baza legislativ-normativă în domeniul urbanismului şi amenajării teritoriului se consideră constituită şi pretutindeni se promovează descentralizarea funcţiilor şi delegarea acestora, în teritoriu se constată lipsa iniţiativei şi, deseori, iresponsabilitatea autorităţilor  administraţiei publice locale, care, în ultimă instanţă, nu-şi exercită funcţiile legale de asigurare a tuturor localităţilor şi teritoriilor cu documentaţia de urbanism şi amenajare a teritoriului.
3. Situaţia în domeniu necesită elaborarea şi aplicarea în continuare a măsurilor concrete privind asigurarea localităţilor cu planuri urbanistice şi documentaţie de urbanism.
4. **Scopul şi obiectivele Programului**
5. Scopul prezentului Program este ameliorarea situaţiei privind dezvoltarea durabilă a localităţilor, prin excluderea edificării construcţiilor şi planificării localităţilor fără o politică şi strategie prestabilită, precum şi asigurarea localităţilor cu documentaţie de urbanism.
6. Implementarea Programului prevede următoarele obiective:
7. elaborarea şi racordarea planurilor urbanistice existente la noile condiţii socioeconomice;
8. asigurarea funcţionării şi dezvoltării teritoriilor;
9. identificarea surselor de finanţare: alocări din bugetul de stat, bugetele unităţilor administrativ-teritoriale, mijloacele partenerilor de dezvoltare, investiţii private şi alte surse;
10. armonizarea actelor legislative şi tehnico-normative existente cu cele comunitare prin modificarea şi completarea acestora;
11. revizuirea procedurii de elaborare, avizare, expertizare şi aprobare a documentaţiei de urbanism.

**IV. Acţiunile ce urmează a fi întreprinse**

1. În vederea realizării prezentului Program urmează a fi întreprinse următoarele acţiuni pe termen mediu:
2. autorităţile publice centrale şi locale vor identifica sursele de finanţare a elaborării documentaţiei de urbanism şi amenajare a teritoriului;
3. Ministerul Dezvoltării Regionale şi Construcţiilor, în comun cu alte autorităţi administrative centrale, va modifica şi armoniza legislaţia şi documentele normative conform noilor cerinţe socio-economice;
4. autorităţile administraţiei publice locale vor identifica, ca parteneri interdependenţi, strategiile de dezvoltare comună la nivel local, pregătind astfel localităţile pentru a deveni atractive şi să facă posibile deciziile de investiţii atît ale sectorului privat, cît şi ale celui public, utilizînd experienţa ţărilor Comunităţii Europene.
5. **Etapele şi termenele de implementare**

17. Termenele  de  realizare  a  măsurilor prevăzute în prezentul Program sînt stipulate în Planul de acţiuni privind implementarea Programului pe termen mediu de elaborare a planurilor urbanistice la nivel de localităţi pe anii 2013-2016 (anexa nr.2 la hotărîre).

* 1. Planurile urbanistice generale se actualizează în permanenţă, pentru a fi adaptate noilor condiţii economice, sociale şi tehnice.
	2. Programul poate fi extins pentru o perioadă mai îndelungată, avînd în vedere elaborarea planurilor urbanistice generale şi pentru alte localităţi, care nu sînt prevăzute în Planul de acţiuni privind implementarea Programului pe termen mediu de elaborare a planurilor urbanistice la nivel de localităţi pe anii 2013-2016, pînă în anul 2020.
1. **Responsabilii pentru implementare**

 20. Responsabilitatea privind elaborarea planurilor urbanistice generale revine autorităţilor administraţiei publice locale.

 21. În procesul de implementare a Programului, autorităţile responsabile vor colabora cu alte autorităţi publice centrale şi locale, organizaţii neguvernamentale, mass-media, precum şi cu partenerii internaţionali de dezvoltare.

1. **Estimarea generală a costurilor**
	1. Sursele financiare  pentru  realizarea prezentului Program vor include alocări din bugetul de stat, bugetele unităţilor administrativ-teritoriale, mijloacele partenerilor de dezvoltare, investiţii private şi alte surse;

23. Elaborarea planurilor urbanistice locale şi de amenajare a teritoriului, precum şi studiile de fundamentare a acestei elaborări se finanţează din bugetele locale respective, totodată, poate fi finanţată şi de persoane juridice şi fizice interesate, inclusiv străine, în  colaborare  cu  autorităţile publice responsabile de această elaborare.

* 1. Conform art.8 alin (2) al Legii nr. 397-XV din  16 octombrie 2003 privind finanţele publice locale, se stabileşte că de la bugetele satelor (comunelor), oraşelor (municipiilor) sînt finanţate cheltuielile ce ţin de amenajarea teritoriului şi urbanistică.

25. Pentru elaborarea planurilor urbanistice generale a 100% din localităţi, sînt necesare următoarele surse financiare:

pentru 1430 de localităţi rurale – 228,8 mil. lei (14,3 mil. euro), cu costul aproximativ al unui plan urbanistic general – 160000 lei (10000 euro);

pentru 42 de localităţi urbane – 10,08 mil. lei (630000 euro), cu costul aproximativ al unui plan urbanistic general – 240000 lei (15000 euro).

Astfel, suma totală aproximativă necesară pentru elaborarea Planului urbanistic general pentru localităţile republicii este de 238,88 mil. lei (14,93 mil. euro).

În Plan au fost incluse doar o parte din localităţi, care sînt considerate de o importanţă majoră.

1. **Rezultatele scontate**
	1. Rezultatele scontate în urma realizării prezentului Program, sînt:
2. modificarea legislaţiei în domeniul urbanismului cu armonizarea acesteia la actele comunitare;
3. modificarea documentelor tehnico-normative existente şi elaborarea unor noi documente;
4. asigurarea localităţilor cu documentaţia de urbanism elaborată şi aprobată în condiţiile legii;
5. asigurarea accesului utilizatorilor interni şi ai celor de peste hotarele ţării la informaţie relevantă, fiabilă şi comparabilă la nivel internaţional;
6. atragerea investiţiilor în localităţi, contribuind astfel la dezvoltarea acestora.
7. **Indicatorii de progres şi performanţă**
	1. Rezultatele aşteptate în urma implementării prezentului Program, sînt:
8. acte legislative şi normative modificate, completate şi aprobate;
9. planuri urbanistice generale şi de amenajare aprobate;
10. dezvoltarea în comun a diferitelor zone ale ţării, creşterea coeziunii şi eficienţei relaţiilor economice, sociale şi culturale dintre acestea.
11. **Procedurile de monitorizare,** **evaluare şi raportare**

28. În procesul de realizare a Programului va fi asigurată monitorizarea permanentă a realizării activităţilor (lucrărilor) în conformitate cu prevederile Planului de acţiuni privind implementarea Programului pe termen mediu de elaborare a planurilor urbanistice la nivel de localităţi pe anii 2013-2016.

Procesul de monitorizare şi evaluare va cuprinde:

1. evidenţa de către Ministerul Dezvoltării Regionale şi Construcţiilor a respectării termenelor de realizare a acţiunilor/lucrărilor;
2. raportarea anuală, de către autorităţile administraţiei publice locale, Ministerului Dezvoltării Regionale şi Construcţiilor despre realizarea acţiunilor prevăzute în Panul de acţiuni;
3. examinarea trimestrială la şedinţele Colegiului Ministerului Dezvoltării Regionale şi Construcţiilor a acţiunilor prevăzute în Plan;
4. elaborarea de către Ministerul Dezvoltării Regionale şi Construcţiilor a raportului anual ce ţine de realizarea Planului general de acţiuni privind implementarea Programului pe termen mediu de elaborare a planurilor urbanistice la nivel de localităţi pe anii 2013-2016, cu prezentarea ulterioară a acestui raport Guvernului.